Source: https://www.edilex.fi/uutiset/asiasanat/Saksa?perpage=20&offset=101
Timestamp: 2020-06-02 00:03:57+00:00
Document Index: 3912331

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

1 - 20 .......... 41 - 60 61 - 80 81 - 100 101 - 120 121 - 140 141 - 160 161 - 180 181 - 200 .......... 341 - 348
EU-tuomioistuimen ennakkoratkaisu kuluttajia harhaanjohtavista elintarvikemerkinnöistä EU-tuomioistuin katsoo saksalaisessa ennakkoratkaisuasiassa, jossa on kyse teen koostumuksesta annettavista tiedoista, ettei elintarvikkeen merkinnöissä saa johtaa kuluttajaa harhaan antamalla vaikutelman, että tietty aine on läsnä, vaikka​ s​e ei ole itse asiassa läsnä.
8.6.2015 9.40
Julkisasiamieheltä ratkaisuehdotus Saksan EU-maahanmuuttajiin soveltaman kolmen kuukauden tukisäännöksen EU-oikeuden mukaisuudesta Julkisasiamies esittää, että jäsenvaltion lainsäädäntö, jonka nojalla muiden jäsenvaltioiden kansalaisilta evätään sosiaaliavustus niiden kolmen ensimmäisen kuukauden ajalta, jotka hän oleskelee vastaanottavan jäsenvaltion alueella, ei ole ristiriidassa sosiaaliturva-asetuksen 2004/38/EY 24 artiklan 2 kohtaa kanssa.
27.5.2015 14.05
EU-tuomioistuimen ennakkoratkaisu piileviin arvonnousuihin kohdistuvan veron jaksotetusta kantamisesta ja jäsenvaltioiden välisen verotusvallan jaon säilyttämisestäSEUT 49 artiklaa on tulkittava siten, ettei se ole esteenä Saksan kaltaiselle verolainsäädännölle, jossa säädetään, että kun kyseisen jäsenvaltion alueella sijaitsevan yhtiön hyödykkeitä siirretään sen toisen jäsenvaltion alueella sijaitsevaan kiinteään toimipaikkaan, ensiksi mainitun jäsenvaltion alueella näistä hyödykkeistä syntyneet piilevät arvonnousut on tuloutettava, näitä piileviä arvonnousuja on verotettava ja niihin kohdistuvan veron kantaminen on jaksotettava kymmenelle vuodelle.
27.5.2015 9.30
EU-tuomioistuin otti kantaa ns. click-wrapping –tekniikalla toteutettujen yleisten sopimusehtojen Bryssel I -asetuksen mukaisuuteen EU-tuomioistuin katsoo saksalaisessa ennakkoratkaisuasiassa, että Bryssel I-asetuksen 23 artiklan 2 kohtaa on tulkittava siten, että pääasiassa kyseessä olevan kaltaisen sähköisesti tehdyn myyntisopimuksen yleisten sopimusehtojen, joihin sisältyy oikeuspaikkalauseke, hyväksyminen ns. click-wrapping ‑tekniikalla on tässä säännöksessä tarkoitettua sähköisin keinoin tapahtunutta viestintää, josta jää pysyvä tallenne sopimuksesta, kun tämä tekniikka mahdollistaa sopimusehtojen tekstin tulostamisen ja tallentamisen ennen sopimuksen tekemistä.
26.5.2015 12.45
EU-tuomioistuimen ennakkoratkaisu tuomioistuimen toimivallasta kartellin vahingonkorvaussaatavien osaltaEU-tuomioistuin on antanut ennakkoratkaisun saksalaisessa asiassa, jossa kantajana on Cartel Damage Claims (CDC) Hydrogen Peroxide SA, jonka kotipaikka on Bryssel, ja vastaajina Akzo Nobel NV, Solvay SA/NV, Kemira Oyj ja FMC Foret SA, joiden kotipaikka on muissa jäsenvaltioissa kuin Saksassa, ja joka koskee CDC:n vahingonkorvausvaatimusta sellaisten vahingonkorvaussaatavien osalta, jotka EY 81 artiklan ja ETA-alueesta 2.5.1992 tehdyn sopimuksen 53 artiklan rikkomisesta vahinkoa väitetysti kärsineet 71 yritystä ovat luovuttaneet sille suoraan tai välillisesti.
21.4.2015 8.47
EU-tuomioistuimen ennakkoratkaisu takaisinsaantikanteeseen sovellettavasta laista ja takaisinsaantikanteen nostamista koskevista määräajoistaEU-tuomioistuin katsoo saksalaisessa ennakkoratkaisuasiassa, että asetuksen 1346/2000 13 artiklaa (oikeustoimen peräyttäminen) on tulkittava siten, että sitä voidaan soveltaa, jos selvittäjän riitauttama ennen maksukyvyttömyysmenettelyn aloittamista ulosmitatun rahamäärän maksu on suoritettu vasta menettelyn aloittamisen jälkeen. Asetuksen 13 artiklassa käyttöön otettu väitejärjestelmä koskee myös lex causaen mukaisia vanhentumisaikoja, takaisinsaantikanteen nostamista koskevia määräaikoja ja preklusiivisia määräaikoja. Takaisinsaantikanteen nostamisen kannalta merkittävät muotoseikkoja koskevat säännöt määräytyvät 13 artiklan soveltamisen osalta lex causaen mukaan.
16.3.2015 8.35
EU-tuomioistuin: Sosiaalihuoltoalan työvoiman vuokraus ei ole arvonlisäverotonta sosiaalihuoltoaEU-tuomioistuin katsoo saksalaisessa ennakkoratkaisuasiassa, että yhteisestä arvonlisäverojärjestelmästä annetun direktiivin 2006/112/EY 132 artiklan 1 kohdan g alakohtaa on tulkittava siten, että valtiollisen tutkinnon suorittanut hoitohenkilökunta, joka tarjoaa palvelujaan suoraan hoitoa tarvitseville henkilöille, ja tilapäistyövoimaa välittävä yritys, joka antaa tällaista henkilökuntaa käyttöön laitoksille, joiden on tunnustettu tuottavan sosiaalisia hyvinvointipalveluja, eivät kuulu mainitun säännöksen sisältämään käsitteeseen ”tunnustetut, sosiaalisia hyvinvointipalveluja tuottavat laitokset.
13.3.2015 14.30
EU-tuomioistuimen ennakkoratkaisu Eurooppa-koulujen valituslautakunnan toimivallasta lausua Eurooppa-koulun ja tuntiopettajan, jota jäsenvaltio ei ole osoittanut tehtäväänsä tai lähettänyt, välisestä määräaikaisesta työsopimuksestaEU-tuomioistuin katsoo saksalaisessa ennakkoratkaisuasiassa mm., että tuntiopettajan ja kyseisen koulun johtajan väliseen sopimukseen sisältyvän työsuhteen määräaikaisuutta koskevan sopimuksen laillisuutta koskeva riita kuuluu Eurooppa-koulujen valituslautakunnan yksinomaiseen toimivaltaan.
24.2.2015 16.15
EU-tuomioistuin: Ulkomailla asuvalta verovelvolliselta ei voi evätä verovähennystä elinkeintotulosta kun vähennys myönnetään jäsenvaltiossa asuvalleSEUT 63 artikla on esteenä jäsenvaltion säännöstölle, jonka mukaan ulkomailla asuvalta verovelvolliselta, joka on saanut tässä jäsenvaltiossa elinkeinotuloja, jotka ovat peräisin sellaisen yhtiön toiminnasta, jonka osuudet hänen vanhempansa on siirtänyt hänelle ennakkoperintönä, evätään oikeus vähentää näistä tuloista hänen tälle vanhemmalleen vastineena kyseisestä ennakkoperinnöstä maksamansa elatussuoritukset, vaikka tässä säännöstössä myönnetään kyseinen vähennys kyseisessä jäsenvaltiossa asuvalle verovelvolliselle.